Matematički principi prirodne filozofije

***Matematički principi prirodne filozofije*** (lat. *Philosophiæ Naturalis Principia Mathematica* ili samo *Principia*) jest djelo Isaaca Newtona u tri toma, koje je prvi put objavljeno 5. jula 1687. Newton je osim toga objavio 2 naknadna izdanja, 1713. i 1726.
U ovom djelu Newton je iznio svoje zakone kretanja, čime je udario temelje klasičnoj mehanici, kao i zakon opće gravitacije te izvođenje Keplerovih zakona planetarnog kretanja (koje je Kepler otkrio empirijski). *Principia* se "s pravom smatra jednim od najvažnijih djela u historiji nauke".

Francuski matematički fizičar Alexis Clairaut 1747. izjavio: "Čuvena knjiga o *matematičkim principima prirodne filozofije* označila je epohu velike revolucije u fizici. Metoda koju je koristio njen blistavi autor sir Newton (...) obasjala je svjetlom matematike nauku koja je sve dotad ležala u tami pretpostavki i hipoteza." Jedna novija analiza pokazala je da, iako prihvatanje Newtonovih teorija nije bilo trenutno, do kraja stoljeća nakon objavljivanja 1687. "niko nije mogao poreći" (da je iz 'Principia') "proistekla nauka koja je, barem u određenim pogledima, daleko prevazišla sve što je postojalo ranije i da je jedinstvena kao ultimativni egzemplar nauke uopće".

U formuliranju svojih fizičkih teorija Newton je razvio i koristio matematičke metode koje danas spadaju u oblast matematičke analize. Međutim, rječnik matematičke analize kakav je danas poznat u velikoj mjeri nije bio prisutan u djelu *Principia*; Newton je mnoge svoje dokaze dao u geometrijskom obliku infinitezimalne analize, zasnovane na limesima malih geometrijskih veličina.

## Također pogledajte 
* Raniji Newtonovi spisi, uključujući *De motu corporum in gyrum*, *Quaestiones quadem philosophicae* 
* Atomizam
*Descartes
* Elementi Newtonove filozofije
* Galileo,  Robert Hooke i Christiaan Huygens
## Reference 
## Dodatna literatura 
* E. A. Burtt, *Metaphysical Foundations of Modern Science*, "Doubleday and Company", Garden City, **1954**.
* Brian Ellis, "The Origin and Nature of Newton's Laws of Motion" u *Beyond the Edge of Certainty*, ur. R. G. Colodny, Pittsburgh University Press, Pittsburgh, 1965, 29-68.
* John Herivel, *The background to Newton’s Principia; a study of Newton’s dynamical researches in the years 1664-84*, "Clarendon Press", Oxford, 1965.
* Alexandre Koyré, *Newtonian studies*, Chapman and Hall, London, 1965.
* I. Bernard Cohen, ''Introduction to Newton's "Principia"*, Harvard University Press, 1971.
* Richard S. Westfall, *Force in Newton’s physics; the science of dynamics in the seventeenth century*, *American Elsevier*, New York, 1971.
* S. Chandrasekhar, *Newton’s Principia for the common reader*, Oxford University Press, New York City, 1995.
* François De Gandt, *Force and geometry in Newton’s Principia*, Princeton University Press, Princeton, 1995.
* N. Guicciardini (2005), "Philosophia Naturalis..." u: I. Grattan-Guinness (ur.), *Landmark Writings in Western Mathematics*, *Elsevier*: 59-87.
* Andrew Janiak, *Newton as Philosopher'', Cambridge University Press, **2008**.

## Vanjski linkovi 
*1687: 
** Newtonova 'Principia', prvo izdanje (latinski)  - prezentacija primjerka iz Biblioteke Gunerus u visokoj rezoluciji
** Newtonova 'Principia', 1. izdanje (na latinskom).
* Babson College Archives & Special Collections, sva tri izdanja na latinskom (1687, 1713, 1726).

Kategorija:Knjige iz 1687.
Kategorija:1680-e u nauci
Kategorija:1687. u nauci
Kategorija:1687. u Engleskoj
Kategorija:Filozofija prirode
Kategorija:Isaac Newton
Kategorija:Knjige o fizici
Kategorija:Knjige o matematici